
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 560 

11 Μαρτίου 2013 


ΑΠΟΦΑΣΕΙ Σ 

Αριθμ. απόφ. 6799/82/22-02-2013 
Έγκριση οργανισμού εσωτερικής υπηρεσίας του Ν.Π.Δ.Δ. 
«Οργανισμός Κοινωνικής Προστασίας και Αλληλεγ¬ 
γύης Δήμου Λήμνου». 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 6, 238 και 280 και 
Ν. 3852/2010. 

2. Τις διατάξεις του άρθρου 10 του Ν. 3584/2007. 

3. Τις διατάξεις του άρθρου 33 του Ν. 4024/2011. 

4. Τις διατάξεις του ν. 4030/2011. 

5. Το άρθρο 90 του Κώδικα Νομοθεσίας της Κυβέρνη¬ 
σης όπως κυρώθηκε με το Π.Δ. 63/2005 (ΦΕΚ 98 Α'/2005). 

6. Την υπ’ αριθμ. 30/24-05-2012 απόφαση του Διοι¬ 
κητικού Συμβουλίου Ν.Π.Δ.Δ. «Οργανισμός Κοινωνικής 
Προστασίας και Αλληλεγγύης Δήμου Λήμνου» 

7. Την υπ’ αριθμ. 212/02-07-2012 απόφαση του Δημο¬ 
τικού Συμβουλίου Δήμου Λήμνου που εγκρίνει την υπ’ 
αριθμ. 30/24-05-2012 απόφαση του Διοικητικού Συμβου¬ 
λίου Ν.Π.Δ.Δ. «Οργανισμός Κοινωνικής Προστασίας και 
Αλληλεγγύης Δήμου Λήμνου» 

8. Το υπ’ αριθμ. 5/2012 πρακτικό που περιλαμβάνει 
σύμφωνη γνώμη του Υπηρεσιακού Συμβουλίου των Δη¬ 
μοτικών Υπαλλήλων των ΟΤΑ Ν. Λέσβου. 

9. Εγκρίνουμε την υπ’ αριθμ. 30/24-05-2012 απόφαση 
του Διοικητικού Συμβουλίου Ν.Π.Δ.Δ. «Οργανισμός Κοι¬ 
νωνικής Προστασίας και Αλληλεγγύης Δήμου Λήμνου» 

με την οποία ψηφίζεται ο Οργανισμός Εσωτερικής 
Υπηρεσίας του Ν.Π.Δ.Δ. σύμφωνα με τις σχετικές δια¬ 
τάξεις του άρθρου 33 παρ.1 περ α' του ν. 4024/2011 και 
έχει ως εξής: 

Ο παρών Οργανισμός Εσωτερικής Υπηρεσίας αφορά 
το Νομικό Πρόσωπο Δημοσίου Δικαίου για τον «Οργα¬ 
νισμός Κοινωνικής Προστασίας και Αλληλεγγύης Δήμου 
Λήμνου» και απεικονίζει την διάρθρωση των υπηρεσιών 
του, τις αρμοδιότητες των υπηρεσιών του, την στελέ- 
χωση του και τον τρόπο διοίκησης του. 


ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίες του Νομικού Προσώπου με την επωνυμία 
«Οργανισμός Κοινωνικής Προστασίας και Αλληλεγγύης 
Δήμου Λήμνου» περιλαμβάνουν τις παρακάτω οργανι¬ 
κές μονάδες ομαδοποιημένες σε ενότητες συναφούς 
σκοπού και αντικειμένου: 

ΕΝΟΤΗΤΑ Α: ΕΠΙΤΕΛΙΚΕΣ ΥΠΗΡΕΣΙΕΣ 

1. Αυτοτελές Γραφείο Διοίκησης, επικοινωνίας, προ¬ 
γραμματισμού και Οργάνωσης. 

ΕΝΟΤΗΤΑ Β: ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ 
ΚΑΙ ΑΛΛΗΛΕΓΓΥΗΣ 

1. Αυτοτελές Γραφείο Προστασίας Τρίτης Ηλικίας και 
Ευπαθών Κοινωνικών Ομάδων Δήμου Λήμνου, 

2. Τμήμα Παιδικής φροντίδας και Παιδείας, που περι¬ 
λαμβάνει τις παρακάτω διοικητικές ενότητες: 

Α) Γραφείο Προσχολικής αγωγής Μύρινας 

Β) Γ ραφείο Προσχολικής αγωγής Μούδρου 

Γ) Γραφείο Προγραμμάτων για το παιδί, την οικογέ¬ 
νεια και τη Νεολαία. 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΕΝΟΤΗΤΑ Α: 

ΕΠΙΤΕΛΙΚΕΣ ΥΠΗΡΕΣΙΕΣ 

Αρθρο 2 

Αρμοδιότητες Αυτοτελούς Γ ραφείου Διοίκησης, 
επικοινωνίας, προγραμματισμού και Οργάνωσης 

Το Γραφείο Διοίκησης παρέχει κάθε είδους διοικη¬ 
τική και γραμματειακή υποστήριξη προς το Διοικητικό 
Συμβούλιο, τον Πρόεδρο και τον Αντιπρόεδρο του 
Διοικητικού Συμβουλίου του Νομικού Προσώπου και 
ιδίως: 

1. Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

2. Τηρεί αρχείο των αποφάσεων του Διοικητικού Συμ¬ 
βουλίου και του Προέδρου του Διοικητικού Συμβουλίου. 

3. Παράγει, διεκπεραιώνει, διαχειρίζεται και αρχειο¬ 
θετεί έγγραφα που έχουν σχέση με τη λειτουργία του 
Διοικητικού Συμβουλίου και τις αρμοδιότητες του Προ¬ 
έδρου και του Αντιπροέδρου. 

4. Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Διοι¬ 
κητικού Συμβουλίου. 

5. Διεξάγει και διεκπεραιώνει την προσωπική αλληλο¬ 
γραφία του Προέδρου του Διοικητικού Συμβουλίου και 
τηρεί το πρωτόκολλο και το αρχείο αυτής. 

6. Τηρεί αρχείο των κάθε είδους αποφάσεων του Δή¬ 
μου προς χρήση του Διοικητικού Συμβουλίου και του 
Προέδρου του, καθώς και κάθε άλλο στοιχείο σύμφωνα 
με τις κατευθύνσεις του Προέδρου. 

7. Υποδέχεται, καταχωρεί και διαχειρίζεται τις αιτή¬ 
σεις εγγραφής και επανεγγραφής βρεφών και νηπίων, 
εφαρμόζει τις αποφάσεις κατάταξης των παιδιών στα 
διάφορα τμήματα προσχολικής αγωγής ή διαγραφής 
αυτών και τηρεί τα σχετικά αρχεία. 

8. Προωθεί αιτήματα γονέων για μετακίνηση παιδιών 
από ένα τμήμα σε άλλο, αν υπάρχουν οι σχετικές προ¬ 
ϋποθέσεις. 

9. Παρακολουθεί την τακτοποίηση οικονομικών συμμετο¬ 
χών μηνιαίως και ενημερώνει τους γονείς που καθυστερούν 
την πληρωμή των οικονομικών τους συμμετοχών. 

10. Δέχεται τις αιτήσεις μείωσης ή απαλλαγής οικο¬ 
νομικών συμμετοχών, εισηγείται σχετικά και ενημερώνει 
τους γονείς για το αποτέλεσμα της αίτησής τους. 

11. Εκδίδει βεβαιώσεις φιλοξενίας παιδιών. 

12. Μεριμνά για την εκπαίδευση σπουδαστών και φοι¬ 
τητών σχετικών επιστημών που διενεργούν την πρακτική 
τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

13. Μεριμνά για τη λειτουργία του Κεντρικού Πρω¬ 
τοκόλλου του Νομικού Προσώπου και διεκπεραιώνει τα 
σχετικά έγγραφα σε συνεργασία με τις γραμματείες 
των επιμέρους υπηρεσιών. 

14. Μεριμνά για τη λειτουργία του τηλεφωνικού κέ¬ 
ντρου του Νομικού Προσώπου. 

Επίσης υποστηρίζει το Νομικό Πρόσωπο σε θέματα 
επικοινωνιακής πολιτικής και ειδικότερα: 

1. Σχεδιάζει και εισηγείται τη επικοινωνιακή πολιτική 
για την προώθηση της αποστολής και των στόχων του 
Νομικού Προσώπου και αντίστοιχα σχεδιάζει και ειση- 
γείται και προωθεί την εφαρμογή των προγραμμάτων 
των ενεργειών που είναι απαραίτητες για την υλοποί¬ 
ηση της επικοινωνιακής αυτής πολιτικής. 

2. Υποστηρίζει την οργάνωση και την υλοποίηση κάθε 
είδους εκδηλώσεων του Νομικού Προσώπου (π.χ. δια¬ 
λέξεις, εορτές κ.λπ.) και οργανώνει και υλοποιεί προ¬ 
γράμματα προβολής του έργου και των υπηρεσιών που 
παρέχει το Νομικό Πρόσωπο. 

3. Σχεδιάζει, εισηγείται και εφαρμόζει προγράμματα 
ενημέρωσης των πολιτών για τις επιδιώξεις, στόχους 
και υπηρεσίες του Νομικού Προσώπου με γενικό στόχο 
τη σχετική δραστηριοποίηση των πολιτών. 

4. Παρακολουθεί συστηματικά τα δημοσιεύματα (έντυ¬ 
πα και ηλεκτρονικά) σχετικά με τις δραστηριότητες του 
Νομικού Προσώπου και ενημερώνει σχετικά τα όργανα 
διοίκησής του. Τηρεί αρχείο των δημοσιεύσεων καθώς 
και των σχετικών απαντήσεων του Νομικού Προσώπου. 


5. Διαχειρίζεται τις σχέσεις του Νομικού Προσώπου με 
τον ηλεκτρονικό και έντυπο τύπο και τα μέσα μαζικής 
ενημέρωσης και επιμελείται των δημοσιευμάτων και 
των δελτίων τύπου. 

6. Επιμελείται των ενημερωτικών εκδόσεων ή εκ¬ 
πομπών του Νομικού Προσώπου στα ΜΜΕ. 

7. Συνεργάζεται κατά τις ανωτέρω δραστηριότητες με 
την αρμόδια για την Επικοινωνία υπηρεσία του Δήμου. 

Τέλος στις αρμοδιότητες του Γραφείου Διοίκησης, 
Επικοινωνίας, Προγραμματισμού και Οργάνωσης είναι 
και η υποστήριξη των οργάνων διοίκησης και των υπη¬ 
ρεσιών του Νομικού Προσώπου κατά τις διαδικασίες 
σύνταξης, παρακολούθησης και αξιολόγησης των απο¬ 
τελεσμάτων των ετήσιων Προγραμμάτων Δράσης του, η 
παρακολούθηση της αποτελεσματικότητας και απόδο¬ 
σης των υπηρεσιών κατά την επίτευξη των στόχων του, 
υπό συνθήκες διασφάλισης του επιθυμητού επιπέδου 
ποιότητας των παρεχομένων υπηρεσιών. 

Κατά τις ανωτέρω δραστηριότητες καθώς και κατά 
τις διαδικασίες σύνταξης, παρακολούθησης και αξιολό¬ 
γησης των αποτελεσμάτων του Επιχειρησιακού προ¬ 
γράμματος του Δήμου, το γραφείο συνεργάζεται με 
την αρμόδια Υπηρεσία Προγραμματισμού, Οργάνωσης 
και πληροφορικής του Δήμου. 

Κατά την άσκηση των αρμοδιοτήτων του το Γραφείο 
ιδίως: 

1) Συνεργάζεται με τα επιμέρους τμήματα, γραφεία 
του Νομικού Προσώπου και συγκεντρώνει και τεκμηρι¬ 
ώνει την αναγκαία τεχνογνωσία και πληροφόρηση που 
είναι απαραίτητη για τη διαμόρφωση των προγραμμά¬ 
των δράσης του Νομικού Προσώπου. 

2) Συνεργάζεται με τους επί μέρους προϊσταμένους 
των τμημάτων, γραφείων του Νομικού Προσώπου και 
μεριμνά για τη διενέργεια ερευνών για τις ανάγκες των 
δημοτών σε σχέση με την αποστολή του Νομικού Προ¬ 
σώπου και συγκεντρώνει και τεκμηριώνει προτάσεις 
για επεμβάσεις (έργα, ενέργειες, προγράμματα) που θα 
ικανοποιούν τις σχετικές ανάγκες των δημοτών. 

3) Συνεργάζεται με τους επί μέρους προϊσταμένους των 
τμημάτων, γραφείων του Νομικού Προσώπου, συγκεντρώ¬ 
νει προτάσεις και εισηγείται την εφαρμογή προγραμμάτων 
και δράσεων που αποσκοπούν στην επίτευξη της αποστο¬ 
λής και των στόχων του Νομικού Προσώπου. 

4. Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του Νομικού 
Προσώπου. 

5. Διερευνά και ενημερώνει τα όργανα και τις υπη¬ 
ρεσίες του Νομικού Προσώπου για τις πιθανές πηγές 
χρηματοδότησης των προγραμμάτων δράσης του (προ¬ 
γράμματα συγχρηματοδοτούμενα από την ΕΕ, προ¬ 
γράμματα της ΕΕ, εθνικόν προγράμματα κ.λπ.). 

6. ) Υποστηρίζει τα όργανα διοίκησης και τις υπηρεσίες 
του Νομικού Προσώπου κατά τη σύνταξη, παρακολού¬ 
θηση και αξιολόγηση επιχειρησιακών προγραμμάτων 
και προγραμμάτων δράσης. 

7. Μεριμνά για τη διενέργεια των διαδικασιών ένταξης 
έργων και δράσεων του Νομικού Προσώπου σε προ¬ 
γράμματα συγχρηματοδότησης, για την παρακολού¬ 
θηση της υλοποίησής τους και τη σχετική ενημέρωση 
των αρμοδίων Αρχών, σε συνεργασία με τις αρμόδιες 
υπηρεσίες. 

8. Υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Νομικού Προσώπου και άλλων φορέων για 
την υλοποίηση έργων, ενεργειών και προγραμμάτων. 
Συντονίζει τις σχέσεις του Νομικού Προσώπου με άλ¬ 
λους δημόσιους φορείς. 

9. Συνεργάζεται με τις αρμόδιες υπηρεσίες του Δήμου 
και εισηγείται συστήματα και μεθόδους μέτρησης της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου (διαδικασίες, δείκτες κ.λπ.), 
καθώς και περιοδικούς στόχους για την βελτίωση της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου. 

10. Συγκεντρώνει στοιχεία και δεδομένα που αναφέρο- 
νται στην αποδοτικότητα και αποτελεσματικότητα των 
υπηρεσιών και στην επίτευξη των σχετικών περιοδικών 
τους στόχων, παρακολουθεί την εξέλιξή τους, επεξερ¬ 
γάζεται τα στοιχεία και εκδίδει ενημερωτικές αναφορές 
προς την διοίκηση του Νομικού Προσώπου. 

11. Εισηγείται και παρακολουθεί την υλοποίηση προ¬ 
γραμμάτων έργων και δράσεων για την βελτίωση της 
οργάνωσης του Νομικού Προσώπου με στόχο την βελ¬ 
τίωση της αποδοτικότητας και της αποτελεσματικό- 
τητάς του. 

12. Μεριμνά για την εγκατάσταση και τήρηση συστημά¬ 
των διασφάλισης ποιότητας των επί μέρους λειτουρ¬ 
γιών του Νομικού Προσώπου. 

13. Μεριμνά για την εγκατάσταση και τήρηση του συ¬ 
στήματος διασφάλισης της διαχειριστικής επάρκειας 
του Νομικού Προσώπου στον σχεδίασμά και παραγωγή 
δράσεων και υπηρεσιών. 

14. Μεριμνά για την εκπόνηση των κάθε είδους εσω¬ 
τερικών Κανονισμών του Νομικού Προσώπου σε συνερ¬ 
γασία με τις αρμόδιες υπηρεσίες. 

15. Παρακολουθεί την τήρηση και σχεδιάζει και ει- 
σηγείται τις τυχόν επικαιροποιήσεις της οργανωτικής 
δομής και γενικότερα των διατάξεων του Οργανισμού 
Εσωτερικής Υπηρεσίας του Νομικού Προσώπου. 

16. Μεριμνά για τον προσδιορισμό των αναγκαίων 
θέσεων εργασίας και τον προσδιορισμό του αριθμού 
του προσωπικού ανά θέση εργασίας και οργανωτική 
μονάδα του Νομικού Προσώπου, σε συνεργασία με τις 
αρμόδιες υπηρεσίες και συνεργάζεται με το Γραφείο 
Υπηρεσιών Υποστήριξης για τον προγραμματισμό της 
κάλυψης των θέσεων (με νέα στελέχη ή ανακατανομή 
των υφισταμένων στελεχών). 

Μέχρι τη στελέχωση των υπηρεσιών με μόνιμο προ¬ 
σωπικό η Διοικητική και γραμματειακή υποστήριξη του 
Νομικού Προσώπου παρέχεται από τις υπηρεσίες του 
Δήμου Λήμνου. 

ΕΝΟΤΗΤΑ Β: 

ΥΠΗΡΕΣΙΕΣ ΚΟΙΝΩΝΙΚΗΣ 
ΠΡΟΣΤΑΣΙΑΣ ΚΑΙ ΑΛΛΗΛΕΓΓΥΗΣ 

Άρθρο 3 

Αυτοτελές Γραφείο Προστασίας 
Τρίτης Ηλικίας και Ευπαθών Κοινωνικών 
Ομάδων Δήμου Λήμνου 

Το Αυτοτελές Γραφείο Προστασίας Τρίτης Ηλικίας 
και Ευπαθών Κοινωνικών Ομάδων Δήμου Λήμνου είναι 
υπεύθυνο για την προστασία της Τρίτης Ηλικίας και 
Ευπαθών Κοινωνικών Ομάδων είναι αρμόδιο για την 
δημιουργία Κέντρων Ανοικτής Προστασίας Ηλικιωμέ¬ 


νων (ΚΑΠΗ) του Δήμου, καθώς και για την εφαρμογή 
ειδικών προγραμμάτων φροντίδας ατόμων της τρίτης 
ηλικίας. Παράλληλα είναι αρμόδια για την αποτελε¬ 
σματική εφαρμογή Γ ενικών Προγραμμάτων Κοινωνικής 
Προστασίας για όλους τους κατοίκους του Δήμου κα¬ 
θώς και ειδικών Προγραμμάτων για Ευπαθείς Κοινωνικές 
Ομάδες, το Παιδί, την Οικογένεια και τη Νεολαία: 

1. Φροντίζει για την παροχή ιατροκοινωνικής προστα¬ 
σίας στα ηλικιωμένα άτομα της περιοχής του Δήμου 
Λήμνου, ώστε αυτά να παραμείνουν στην οικογένεια 
και στις Δημοτικές και Τοπικές Κοινότητες του Δήμου. 

2. Μεριμνά για την πρόληψη βιολογικών, ψυχολογικών 
και κοινωνικών προβλημάτων των ηλικιωμένων. 

3. Φροντίζει για την διαφώτιση και τη συνεργασία 
του ευρύτερου κοινού και των ειδικών φορέων σχετικά 
με τα προβλήματα και τις ανάγκες των ηλικιωμένων. 

4. Έχει την ευθύνη για την έρευνα των σχετικών με 
τους ηλικιωμένους προβλημάτων. 

5. Μεριμνά για την υλοποίηση προγραμμάτων ή τη 
συμμετοχή σε προγράμματα και δράσεις και συγκε¬ 
κριμένα: 

α) Μεριμνά για την υλοποίηση προγραμμάτων σε ορ¬ 
φανοτροφεία ή τη συμμετοχή τους σε προγράμματα 
και δράσεις. 

β) Φροντίζει για τα κέντρα ανοικτής περίθαλψης και 
ημερήσιας φροντίδας. 

γ) Μεριμνά για την ψυχαγωγία και αναψυχή ηλικιω¬ 
μένων. 

δ) Μεριμνά για την υλοποίηση προγραμμάτων σε γη¬ 
ροκομεία ή τη συμμετοχή τους σε προγράμματα και 
δράσεις. 

ε) Φροντίζει για τη δημιουργία και λειτουργία κέντρου 
πρόληψης από εξαρτησιογόνες ουσίες. 

ζ)Έχει την ευθύνη για τη δημιουργία και τη λειτουργία 
Δημοτικών Ιατρείων. 

η) Μεριμνά για τα προγράμματα υποστήριξης νέων 
που έχουν παραβατικές συμπεριφορές. 

θ) Μεριμνά για την υλοποίηση προγραμμάτων του 
Βοήθεια στο Σπίτι ή τη συμμετοχή του σε προγράμματα 
και δράσεις. 

ι) Φροντίζει για την υλοποίηση προγραμμάτων των 
Μονάδων Κοινωνικής Μέριμνας ή τη συμμετοχή τους 
σε προγράμματα και δράσεις. 

κ)Έχει την ευθύνη για την υλοποίηση προγραμμάτων 
των Κέντρων Ημερήσιας Φροντίδας ή τη συμμετοχή 
τους σε προγράμματα και δράσεις. 

λ) Μεριμνά για την υλοποίηση προγραμμάτων των 
Κέντρων για ΑΜΕΑ ή τη συμμετοχή τους σε προγράμ¬ 
ματα και δράσεις. 

μ) Μεριμνά για την εκμάθηση της ελληνικής γλώσσας 
στους μετανάστες. 

ν) Φροντίζει για την αναψυχή ατόμων με αναπηρία. 

ξ)Έχει την ευθύνη για την λειτουργία Κέντρων Ανοι¬ 
χτής Προστασίας Ηλικιωμένων (ΚΑΠΗ). 

ο) Μεριμνά για την πληροφόρηση των δημοτών για 
θέματα δημόσιας υγείας. 

6) Μεριμνά για τη στήριξη οικονομικά αδύνατων δη¬ 
μοτών, με την παροχή χρηματικών βοηθημάτων, ειδών 
διαβίωσης και περίθαλψης σε κατοίκους που αντιμετω¬ 
πίζουν σοβαρά προβλήματα διαβίωσης. 

7) Φροντίζει για την προώθηση και την ανάπτυξη του 
εθελοντισμού και της κοινωνικής αλληλεγγύης με τη 
δημιουργία τοπικών δικτύων κοινωνικής αλληλεγγύης, 

εθελοντικών οργανώσεων και ομάδων εθελοντών που 
θα δραστηριοποιούνται για την επίτευξη των στόχων 
και την υποβοήθηση του έργου της κοινωνικής προστα¬ 
σίας και αλληλεγγύης του Δήμου. 

8) Έχει την ευθύνη της ανάληψης από τον Δήμο Λή¬ 
μνου μέσω προγραμματικών συμβάσεων ή εκχώρησης 
ή μέσω άλλης προβλεπόμενης από την νομοθεσία δια¬ 
δικασίας, δραστηριότητας στα αντικείμενα κοινωνικής 
προστασίας και αλληλεγγύης. 

9) Φροντίζει για την υλοποίηση Ευρωπαϊκών και Εθνι¬ 
κών προγραμμάτων που αφορούν κοινωνική προστασία 
και αλληλεγγύη. 

10) Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

11) Ενημερώνεται συνεχώς για τις δυνατότητες συμμε¬ 
τοχής του γραφείου σε χρηματοδοτούμενα προγράμμα¬ 
τα για ευπαθείς κοινωνικές ομάδες (π.χ. προγράμματα 
παροχής υπηρεσιών φροντίδας σε άτομα με αναπηρί¬ 
ες, προγράμματα λειτουργίας κέντρων στήριξης των 
θυμάτων της ενδοοικογενειακής βίας, ιατροκοινωνικά 
προγράμματα για Τσιγγάνους κ.λπ.) και εισηγείται για 
την συμμετοχή του Νομικού Προσώπου σε αυτά. 

12) Οργανώνει και υλοποιεί δράσεις κοινωνικής προ¬ 
στασίας για ευπαθείς κοινωνικές ομάδες που απειλού¬ 
νται ή βιώνουν κοινωνικό αποκλεισμό. Στην κατηγορία 
των ευπαθών κοινωνικά ομάδων συμπεριλαμβάνονται 
ιδίως: 

Άτομα με αναπηρία (ΑμεΑ), παλιννοστούντες, μετα¬ 
νάστες,πρόσφυγες, τσιγγάνοι, μακροχρόνια άνεργοι, 
αιτούντες άσυλο. 

Θύματα παράνομης διακίνησης ατόμων (ίΓαίίίο^ίης) και 
θύματα ενδοοικογενειακής βίας, μειονότητες και άτομα 
με πολιτιστικές και θρησκευτικές ιδιαιτερότητες, χρή¬ 
στες και πρώην χρήστες ουσιών, ανήλικοι παραβάτες, 
φυλακισμένοι και αποφυλακισμένοι, άστεγοι, άτομα ευ¬ 
ρισκόμενα σε κατάσταση φτώχειας ή απειλούμενα από 
φτώχεια, αρχηγοί μονογονεϊκών οικογενειών. 

13) Οργανώνει και υλοποιεί δράσεις κοινωνικού χα¬ 
ρακτήρα με αποδέκτες όλους τους κατοίκους του Δή¬ 
μου (Δημοτικά Ιατρεία, Κέντρο Υποστήριξης Γυναικών, 
Προγράμματα Αιμοδοσίας, Προγράμματα προώθησης 
Εθελοντισμού κ,λπ.) 

14) Οργανώνει την εφαρμογή των ανωτέρω προγραμ¬ 
μάτων μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότε¬ 
ρη υλοποίησή τους εξασφαλίζοντας τους αναγκαίους 
και κατάλληλους ανθρώπινους και τεχνικούς πόρους. 

15) Μεριμνά, για την ετοιμασία προτάσεων προς τους 
αρμόδιους φορείς για την ανάληψη από το Νομικό Πρό¬ 
σωπο της ευθύνης οργάνωσης και υλοποίησης των 
ανωτέρω προγραμμάτων, προωθεί τις προτάσεις για 
έγκρισή τους και μεριμνά για την υποβολή τους. 

Αρθρο 4 

Αρμοδιότητες Τμήματος Παιδικής 
φροντίδας και Παιδείας 

Το Τμήμα Προσχολικής Αγωγής επιμελείται της πα¬ 
ροχής σύγχρονης προσχολικής αγωγής στα φιλοξε¬ 
νούμενα νήπια και βρέφη εφαρμόζοντας τα κατάλληλα 
προγράμματα, τις ισχύουσες διατάξεις και τον ισχύοντα 
εσωτερικό κανονισμό λειτουργίας. 


Το αντικείμενο του Τμήματος πραγματοποιείται από 
τις βασικές ειδικότητες του Νηπιαγωγού, του Βρεφονη¬ 
πιοκόμου, του Βοηθού Νηπιαγωγού - Βρεφονηπιοκόμου, 
του Μαγείρου και του Προσωπικού Καθαριότητας - Βο¬ 
ηθητικών. Όλες οι ειδικότητες λειτουργούν στο πλαίσιο 
του Τμήματος και συνεργάζονται με το υπόλοιπο προ¬ 
σωπικό του Τμήματος και των ειδικοτήτων των άλλων 
Τμημάτων με στόχο την καλύτερη αγωγή και εξυπηρέ¬ 
τηση των παιδιών. 

Α. Φροντίζει για την καθημερινή φύλαξη, φροντίδα, 
ημερήσια διατροφή, διαπαιδαγώγηση και ψυχαγωγία, 
την πολύπλευρη νοητική, συναισθηματική, κοινωνική και 
ψυχοσωματική ανάπτυξη και την προπαρασκευή τους 
για την φυσική μετάβαση τους από την οικογενειακή 
ζωή στο σχολικό περιβάλλον νηπίων (παιδικής ηλικί¬ 
ας) εργαζομένων γονέων, ή γονέων με άλλα κοινωνικά 
προβλήματα. 

Β. Μεριμνά για την υποστήριξη και την κοινωνική φρο¬ 
ντίδα της βρεφικής ηλικίας. 

Γ. Έχει την ευθύνη για την ίδρυση κα τη λειτουργία 
Κέντρων για νήπια και βρέφη. 

Δ. Μεριμνά για την υλοποίηση προγραμμάτων ή τη 
συμμετοχή σε προγράμματα και δράσεις και συγκε¬ 
κριμένα: 

α) Μεριμνά για την υλοποίηση προγραμμάτων σε παι¬ 
δικούς και βρεφονηπιακούς σταθμούς ή τη συμμετοχή 
τους σε προγράμματα και δράσεις. 

Ε. Φροντίζει για την υλοποίηση προγραμμάτων σε 
βρεφοκομεία ή τη συμμετοχή τους σε προγράμματα 
και δράσεις. 

ΣΤ. Επιμελείται της παροχής σύγχρονης προσχολικής 
αγωγής στα φιλοξενούμενα νήπια και βρέφη εφαρμόζο¬ 
ντας τα κατάλληλα προγράμματα, τις ισχύουσες διατά¬ 
ξεις και τον ισχύοντα εσωτερικό κανονισμό λειτουργίας. 

Ειδικότερα: 

1) Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίη¬ 
ση ατομικών προγραμμάτων, κύκλους παιδαγωγικών 
δραστηριοτήτων, παιδαγωγικά εργαστήρια και άλλες 
παιδαγωγικές δραστηριότητες και εκδηλώσεις, σύμ¬ 
φωνα με τα επιστημονικά δεδομένα και ανάλογα με 
την ηλικία τους. 

2) Απασχολεί τα παιδιά σύμφωνα με τους καθορι¬ 
σμένους στόχους του προγράμματος και τηρεί βιβλίο 
ύλης για την καθημερινή διδασκαλία σύμφωνα με τα 
προγράμματα του Υπουργείου Παιδείας. 

3) Ευθύνεται όχι μόνο για την ολόπλευρη ανάπτυξη των 
νηπίων αλλά και για την φύλαξη και προστασία τους. 

4) Προσφέρει αγωγή, ψυχαγωγία, περιποίηση, φροντί¬ 
δα και φαγητό στα βρέφη του Σταθμού σύμφωνα με τις 
αρχές της βρεφοκομικής και τις οδηγίες του παιδιάτρου. 

5) Ενημερώνει τους γονείς σε τακτά χρονικά δια¬ 
στήματα για τη γενική - σφαιρική εξέλιξη του παιδιού 
τους. Συνεργάζεται με τους γονείς σε όλα τα θέματα 
που αφορούν τη ζωή και την εξέλιξη των παιδιών μέσα 
στον Σταθμό. 

6) Μεριμνά για τη διοργάνωση εκδηλώσεων και επι¬ 
σκέψεων προς όφελος των παιδιών, σύμφωνα με το 
εγκεκριμένο πρόγραμμα. 

7) Φροντίζει για την υγιεινή κατάσταση των παιδιών 
και ενημερώνει το Τμήμα Ιατρικής και Ψυχοκοινωνικής 
Στήριξης σε κάθε περίπτωση που χρειάζεται ιατρική 
φροντίδα και κοινωνική μέριμνα. 

8) Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύνο- 
ντας την αυτοεξυπηρέτησή τους. 

9) Ευθύνεται για την άψογη καθαριότητα των χώρων 
του Σταθμού και των αντικειμένων του και τον κατάλ¬ 
ληλο αερισμό και φωτισμό του. 

10) Εφαρμόζει σωστά όλα τα μέτρα υγιεινής και ασφά¬ 
λειας και ευθύνεται για κάθε πράξη ή παράλειψη που 
μπορεί να έχει επίπτωση στην υγεία των παιδιών. 

11) Ευθύνεται για την εξασφάλιση της διατροφής των 
νηπίων κατά την παραμονή τους στον Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

12) Μεριμνά για την προμήθεια, την ταξινόμηση και τη 
συντήρηση του αναγκαίου παιδαγωγικού εξοπλισμού 
και υλικού. 

13) Ευθύνεται για την ασφαλή μεταφορά των φιλοξε¬ 
νούμενων παιδιών προς και από τον Σταθμό (περίπτωση 
ύπαρξης σχολικού λεωφορείου). 

14) Παρακολουθεί τη λειτουργία των παραρτημάτων 
τα οποία ανήκουν διοικητικά στο Τμήμα. 

15) Μεριμνά για την καθαριότητα των κτιριακών εγκα¬ 
ταστάσεων της Διεύθυνσης και του εξοπλισμού τους. 

16) Υποδεικνύει τα μέτρα που πρέπει να ληφθούν για 
την υγιεινή των παιδιών και για την υγειονομική κατά¬ 
σταση των σταθμών. Μεριμνά για τη διατήρηση σε κάθε 
σταθμό πρόχειρου φαρμακείου. 

Στο Τμήμα εντάσσονται διοικητικά τα ακόλουθα Γρα¬ 
φεία τα οποία εξυπηρετούν μια υπο-περιοχή της περιο¬ 
χής του Τμήματος και είναι δυνατόν να ασκούν μερικές 
ή και το σύνολο των αρμοδιοτήτων του Τμήματος. 

Α. Γραφείο Παιδικού σταθμού περιοχής Μύρινας 

Β. Γ ραφείο Παιδικού σταθμού περιοχής Μούδρου 

Αρμοδιότητες Γ ραφείου Προγραμμάτων για το παιδί, 
την οικογένεια και τη Νεολαία. 

1) Οργανώνει και υλοποιεί κοινωνικές δράσεις για 
παιδιά σχολικής και προσχολικής ηλικίας, για νέους/ 
νέες και για την οικογένεια (πχ Παιδικές κατασκηνώσεις, 
Συμβουλευτικό κέντρο για τα παιδιά και την οικογένεια, 
Κέντρο Πληροφόρησης Νέων, Κέντρο Πρόληψης και 
Καταπολέμησης Ναρκωτικών, Πρόγραμμα Υποστήριξης 
της σχολικής κοινότητας κ.λπ.). 

2) Ενημερώνεται συνεχώς για τις δυνατότητες συμμε¬ 
τοχής του τμήματος σε χρηματοδοτούμενα προγράμ¬ 
ματα για παιδιά σχολικής και προσχολικής ηλικίας, για 
νέους/νέες και για την οικογένεια (π.χ. πρόγραμμα δημι¬ 
ουργικής απασχόλησης παιδιών) και εισηγείται για την 
συμμετοχή του Νομικού Προσώπου σε αυτά. 

3) Μεριμνά, σε συνεργασία και με το Αυτοτελές 
Γραφείο Διοίκησης, επικοινωνίας, Προγραμματισμού 
και Οργάνωσης, για την ετοιμασία προτάσεων προς 
τους αρμόδιους φορείς για την ανάληψη από το Νομι¬ 
κό Πρόσωπο της ευθύνης οργάνωσης και υλοποίησης 
των ανωτέρω προγραμμάτων, προωθεί τις προτάσεις 
για έγκρισή τους και μεριμνά για την υποβολή τους. 

4) Οργανώνει την εφαρμογή των ανωτέρω προγραμ¬ 
μάτων μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότε¬ 
ρη υλοποίησή τους εξασφαλίζοντας τους αναγκαίους 
και κατάλληλους ανθρώπινους και τεχνικούς πόρους. 

5) Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 


6) Συνεργάζεται με τις υπηρεσίες του Δήμου και τα 
άλλα αυτοτελή γραφεία για την υλοποίηση των ανωτέ¬ 
ρω προγραμμάτων, αξιοποιώντας την τεχνογνωσία, την 
εμπειρία και τους πόρους που μπορούν να διαθέσουν. 

ΜΕΡΟΣ 3 

ΔΙΟΙΚΗΣΗ -ΕΠΟΠΤΕΙΑ -ΣΥΝΤΟΝΙΣΜΟΣ 
Άρθρο 5 

Διοίκηση - Εποπτεία - Συντονισμός 

1. Το Νομικό Πρόσωπο «Οργανισμός Κοινωνικής Προ¬ 
στασίας και Αλληλεγγύης» διοικείται από εννεαμελές 
Διοικητικό Συμβούλιο που ορίζεται από το Δημοτικό 
Συμβούλιο του Δήμου Λήμνου, από το οποίο εξαρτά- 
ται και εποπτεύεται, όπως ορίζεται ειδικότερα από τις 
κείμενες διατάξεις. 

2. Των υπηρεσιών του Νομικού Προσώπου προΐσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

3. Για την καλύτερη εξυπηρέτηση των κατοίκων είναι 
δυνατόν να λειτουργήσουν αποκεντρωμένες υπηρεσίες 
υπό μορφή παραρτημάτων των διαφόρων υπηρεσιών 
του Νομικού Προσώπου. Τα παραρτήματα αυτά ανή¬ 
κουν διοικητικά στις αντίστοιχες υπηρεσίες του Νομικού 
Προσώπου. Εφόσον στις αποκεντρωμένες υπηρεσίες 
οι παρεχόμενες υπηρεσίες είναι κοινωνικού χαρακτή¬ 
ρα (όπως φροντίδα παιδιών, ηλικιωμένων, αθλητικές 
ή πολιτιστικές δραστηριότητες κ.λπ.), συγκροτούνται, 
με απόφαση του Διοικητικού Συμβουλίου του Νομικού 
Προσώπου, αντίστοιχες άμισθες επιτροπές, στις οποίες 
συμμετέχουν τουλάχιστον δύο (2) εκπρόσωποι των χρη¬ 
στών των παρεχομένων υπηρεσιών και ένας υπάλληλος 
της αποκεντρωμένης υπηρεσίας, οριζόμενος από τον 
Πρόεδρο του Διοικητικού Συμβουλίου του Νομικού Προ¬ 
σώπου, ως πρόεδρος. Οι επιτροπές αυτές εισηγούνται 
για την καλύτερη λειτουργία, διαπιστώνουν τυχόν προ¬ 
βλήματα που δημιουργούνται και διατυπώνουν σχετικές 
προτάσεις στο Διοικητικό Συμβούλιο του Νομικού Προ¬ 
σώπου για την καλύτερη εξυπηρέτηση των κατοίκων. 

4. Όλες οι υπηρεσίες του Νομικού Προσώπου συνεργά¬ 
ζονται άλλες υπηρεσίες και τμήματα του Δήμου Λήμνου. 

5. Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 
Παράλληλα, και για την βελτίωση της αποτελεσματικό- 
τητας και απόδοσης του έργου του Νομικού Προσώπου, 
είναι δυνατός ο ορισμός, με απόφαση του Προέδρου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημά¬ 
των που αφορούν περισσότερες διοικητικές ενότητες 
του Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ρτο]©οΐ πιαηαρβΓε) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 6 

Κανονισμοί Λειτουργίας των Υπηρεσιών 

1. Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενι¬ 
κή περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργίας, 
καθώς και ο τρόπος λειτουργίας των παραρτημάτων, 
ορίζονται με αποφάσεις του Προέδρου του Διοικητικού 
Συμβουλίου ή καθορίζονται με ειδικούς κανονισμούς 
λειτουργίας που συντάσσονται με απόφαση του Προέ¬ 
δρου μετά από εισήγηση των αρμόδιων προϊσταμένων. 

Άρθρο 7 

Αρμοδιότητες Προϊσταμένων 

Ο Προϊστάμενος μιας διοικητικής ενότητας (Τμήματος, 
Αυτοτελούς Τμήματος, Αυτοτελούς Γραφείου) ευθύνε- 
ται για την αποτελεσματική και αποδοτική εκτέλεση 
των λειτουργιών της ενότητας, προγραμματίζοντας, 
οργανώνοντας, συντονίζοντας και ελέγχοντας τις επί 
μέρους δραστηριότητες, έτσι ώστε να εκπληρώνονται 
οι περιοδικοί στόχοι του Νομικού Προσώπου με βάση 
τα αντίστοιχα προγράμματα δράσης. Ειδικότερα ο προ¬ 
ϊστάμενος Διεύθυνσης του Παιδικού Σταθμού: 

1) Διατυπώνει σε συνεργασία με το ιεραρχικά ανώτερο 
διοικητικό επίπεδο και το Διοικητικό Τμήμα, τους στό¬ 
χους και τα προγράμματα δράσης του Παιδικού Σταθ¬ 
μού καθώς και τους αντίστοιχους προϋπολογισμούς, σε 
συνεργασία με τις οικονομικές υπηρεσίες. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Υπογράφει τα σχετικά έγγραφα για τις αποφά¬ 
σεις που αποκεντρώνονται στον υπηρεσιακό μηχανισμό 
μετά από εξουσιοδότηση του Προέδρου του Διοικητικού 
Συμβουλίου. 

4) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων του 
Παιδικού Σταθμού με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5) Μεριμνά για τη βελτίωση της αποτελεσματικότητας 
της δράσης του Παιδικού Σταθμού, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση του Παιδικού Σταθμού στις 
τοπικές ανάγκες. 

6) Εποπτεύει, αξιολογεί και κατευθύνει το προσωπικό 
του Παιδικού Σταθμού, μεριμνώντας για την ανάπτυξη 
και επιμόρφωσή του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

7) Παραλαμβάνει την αλληλογραφία που σχετίζεται με 
τις αρμοδιότητες του Παιδικού Σταθμού, την χαρακτηρί¬ 
ζει και την διανέμει στις αρμόδιες υπηρεσιακές μονάδες 
ή υπαλλήλους παρέχοντας τις αναγκαίες οδηγίες για 
τις ενέργειες που πρέπει να γίνουν. 


8) Εισηγείται για θέματα αρμοδιότητας του Παιδικού 
Σταθμού προς τον Πρόεδρο του Διοικητικού Συμβουλίου 
και παρίσταται, εφόσον απαιτηθεί, στις συνεδριάσεις 
συλλογικών οργάνων και επιτροπών. 

9) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωση του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

10) Έχει την ευθύνη ελέγχου και θεώρησης όλων των 
εγγράφων των υπαλλήλων του Παιδικού Σταθμού που 
εποπτεύει. 

11) Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Παιδικού Σταθμού. 

12) Συνεργάζεται με προϊσταμένους άλλων διοικητικών 
ενοτήτων του Νομικού Προσώπου ή του Δήμου για τον 
συντονισμό και την ολοκλήρωση των λειτουργιών. 

13) Συνεργάζεται με φορείς εκτός Παιδικού Σταθμού 
που σχετίζονται με τις λειτουργίες του Παιδικού Σταθ¬ 
μού. 

14) Είναι υπεύθυνος για την νομιμότητα των ενεργειών 
του Παιδικού Σταθμού. 

15) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες του Παιδικού Σταθμού. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας του Παιδικού Σταθμού στις εξελίξεις 
του εξωτερικού περιβάλλοντος. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 
Αρθρο 8 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο Π.Δ. 
37α/1987, στο Π.Δ. 22/1990 και στο Π.Δ. 50/2001, όπως 
εκάστοτε ισχύουν. 


2. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΠΕ 

ΑΡΙΘΜΟΣ 

ΥΠΗΡΕΤΟΥΝΤΩΝ 

ΥΠΑΛΛΗΛΩΝ 

ΑΡΙΘΜΟΣ 

ΘΕΣΕΩΝ 

ΠΕ Νηπιαγωγών 

2 

2 

Σύνολο θέσεων ΠΕ 

2 

2 


3. Στην κατηγορία Τεχνολογικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 

ΚΛΑΔΟΙ ΤΕ 

ΑΡΙΘΜΟΣ 

ΥΠΗΡΕΤΟΥΝΤΩΝ 

ΥΠΑΛΛΗΛΩΝ 

ΑΡΙΘΜΟΣ 

ΘΕΣΕΩΝ 

ΤΕ Βρεφονηπιοκο- 
μίας 

1 

1 

Σύνολο θέσεων ΤΕ 

1 

1 


5. Στην κατηγορία Υποχρεωτικής Εκπαίδευσης υπά¬ 
γονται οι εξής κλάδοι και προβλέπονται αντίστοιχα οι 
παρακάτω θέσεις: 


ΚΛΑΔΟΙ ΤΕ 

ΑΡΙΘΜΟΣ 

ΥΠΗΡΕΤΟΥΝΤΩΝ 

ΥΠΑΛΛΗΛΩΝ 

ΑΡΙΘΜΟΣ 

ΘΕΣΕΩΝ 

ΥΕ Καθαριότητας 
εσωτερικών χώρων 

2 

2 

ΥΕ Βοηθών Μαγεί¬ 
ρων 

2 

2 

Σύνολο θέσεων ΥΕ 

4 

4 


Άρθρο 9 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Προβλέπονται είκοσι (20) θέσεις προσωπικού με σύμ¬ 
βαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών 
ή άλλων περιοδικών ή πρόσκαιρων αναγκών, σύμφωνα 
με τις κείμενες διατάξεις. 

Αρθρο 10 

©ΕΣΕΙΣ ΓΙΑ ΠΡΑΚΤΙΚΗ ΑΣΚΗΣΗ ΣΠΟΥΔΑΣΤΩΝ 


Καθορίζονται τρεις (3) θέσεις για πρακτική άσκηση 
σπουδαστών και συγκεκριμένα: 


ΕΙΔΙΚΟΤΗΤΕΣ 

ΑΡΙΘΜΟΣ ΘΕΣΕΩΝ 

ΤΕ όλων των ειδικοτήτων 

3 


Αρθρο 11 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Προϊστάμενοι των Τμημάτων και αυτοτελών Γραφείων 
της οργανωτικής δομής του Νομικού Προσώπου τοπο¬ 
θετούνται υπάλληλοι των κατηγοριών ΠΕ ή ΤΕ ή ΔΕ 
σύμφωνα με την ισχύουσα νομοθεσία. 

ΜΕΡΟΣ 5 

ΤΕΛΙΚΕΣ ΔΙΑΤΑΞΕΙΣ 

Αρθρο 12 
Τελικές διατάξεις 

1. Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών 
κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

ΑΚΡΟΤΕΛΕΥΤΙΟ Αρθρο 
ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
460.000,00 ευρώ για το έτος 2013 και για τα επόμενα 
έτη, που θα καλυφθεί από τους Κ.Α. του προϋπολογι¬ 
σμού του Νομικού Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μύρινα, 22 Φεβρουάριου 2013 

Η Γ ενική Γ ραμματέας Αποκεντρωμένης Διοίκησης 
ΧΡΙΣΤΙΑΝΑ Δ. ΚΑΛΟΓΗΡΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ 1 ") 


Ηλεκτρονική Διεύθυνση: ή1ίρ://νννννν.β1.9Γ - β-πταϊΙ: ννβάπΐ3δ1βΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02005601 103130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































